Lars-Erik Larsson

Lars Erik Vilner Larsson (født 15. mai 1908 i Åkarp, Skåne, død 27. desember 1986 i Helsingborg) var en svensk komponist.

Larsson tok organisteksamen i Växjö 1924 og studerte i perioden 1925-1929 ved Kungliga Musikhögskolan i Stockholm. Han fortsatte siden med studier hos Alban Berg i Wien og hos Fritz Reuter i Leipzig.

Da han returnerte til Sverige, ble han tilsatt som repetitør ved Kungliga Teatern i Stockholm 1930-1931. Fra 1932 underviste han i musikk i Malmö og Lund. Han virket i perioden 1933-1937 som musikk-kritiker. Han var mellom 1947 og 1959 den første professor i komposisjon ved Kungliga Musikhögskolan i Stockholm. Larsson var i perioden 1939-63 styremedlem i Föreningen Svenska Tonsättare, og nestleder i perioden 1942-1947.

Larsson er mest kjent for sine orkesterverk, men skrev også kammermusikk, klaverstykker og  romanser. Han skrev også musikk til 22 filmer og noen slagermelodier. I norsk sammenheng er han kjent som komponisten bak melodien til sangen Norge i rødt, hvitt og blått (Obligationsmarschen).

Utvalgte verker 
 Pastoralsvit (for kammerorkester) Op.19 (1938)
 "Förklädd gud". Lyrisk suite for solister, kor og orkester. Op.24 (1940), til tekst av Hjalmar Gullberg 
 Tolv concertini (for ulike soloinstrumenter og strykeorkester) Op.45:1-12 (1955–57)

Referanser

Eksterne lenker   
 
 

Svenske komponister
Personer fra Burlövs kommun